คืบหน้า! KC ส่งแผนชำระหนี้ให้ บลจ.โซลาริสแล้ว
คืบหน้า! KC ส่งแผนชำระหนี้ให้ บลจ.โซลาริสแล้ว-ศาลเลื่อนนัดสืบพยานไปเป็นวันที่ 9 ต.ค เพื่อรอผลเจรจาชำระหนี้
30 พ.ค. 2561

จากกรณี บริษัท เค.ซี.พร็อพเพอร์ตี้ จำกัด (มหาชน) หรือ KC ได้รับคำฟ้องจากบริษัท หลักทรัพย์จัดการกองทุนโซลาริส จำกัด หรือ บลจ.โซลาริส ในคดีแพ่งตามหมายเรียกคดีแพ่งของศาลแพ่งในคดีหมายเลขดำที่ มย 119/2560 ระหว่างกองทุนเปิดโซลาริสตราสารหนี้พริวิเลจ 3 เอ็ม 4, กองทุนเปิดโซลาริสตราสารหนี้พริวิเลจ 3 เอ็ม 5 , กองทุนเปิดโซลาริสตราสารหนี้พริวิเลจ 3 เอ็ม 3,กองทุนเปิดโซลาริสตราสารหนี้พริวิเลจ 3 เอ็ม 1,
พร้อมด้วยกองทุนเปิดโซลาริสตราสารหนี้พริวิเลจ 6 เอ็ม 6 เป็นโจทก์ฟ้อง KC ในข้อหาหรือฐานความผิดตั๋วเงิน (ตั๋วแลกเงิน),หนังสือรับสภาพหนี้, บังคับจำนอง, เรียกค่าเสียหาย จำนวนทุนทรัพย์ตามคำฟ้อง 365,618,264.84 บาท และได้กำหนดการไกล่เกลี่ย แก้ไขข้อหาคดี และสืบพยานในวันที่ 7 ส.ค.60 ที่ผ่านมา
ล่าสุด KC  ได้ดำเนินการจัดส่งแผนการชำระหนี้ให้กับ บลจ.โซลาริส วานนี้(7 ส.ค.60) และศาลได้มีคำสั่งให้เลื่อนนัดสืบพยานออกไปเป็นวันที่ 9 ต.ค.60 เวลา 13.30 น. เพื่อรอผลการเจรจาชำระหนี้ของคู่ความทั้งสองฝ่าย